Kes aias, kes aias? Moodsad lasteaiad
#000000
Eesti Arhitektuurimuuseumi näitust „Kes aias, kes aias? Moodsad lasteaiad“ saatev raamat annab 25 näite varal sissevaate ligikaudu sajandi jooksul ehitatud moodsatesse lasteaedadesse, mille hulgas on ka tüüplasteaedu.
#000002
Lasteaiaarhitektuur on pannud tegijad parasjagu proovile, peegeldades ühiskondlikke muutusi ja sõltudes oma aja pedagoogilistest lähtekohtadest. Inspireerivas lasteaias, nagu neid rajatakse tänapäeval üha enam, on tähelepanu lapse kogemusel ruumist. Keskmes on lapse tunne, et ruum pakub talle avastamisrõõmu, reageerib tema tegevusele ja on turvaline. Päris kindlasti on ootused lasteaedade ruumi kvaliteedile 21. sajandil veelgi kasvanud. Selle nimel on korraldatud mitu edukat arhitektuurivõistlust ning aina sagedamini kaasatakse lasteaia loomisse lai ring asjatundjaid.
#000003
Kataloogi artiklid avavad lasteaedade temaatikat eri tahkudest, käsitledes lasteaiavõrgu arengut (Mare Torm), lasteaiaarhitektuuri ajalugu (Sandra Mälk), lapsesõbraliku ruumi projekteerimist (Kadri Klementi), nõukogudeaegsete lasteaedade siseruumi uuendamist (Ivi-Els Schneider), mängule kutsuvaid õuealasid (Anna-Liisa Unt) ning mänguväljakute kujunemislugu (Sandra Nuut).
#000004